MAJOR ผนึก “เมเจอร์ แคร์ – พันธมิตร” มอบถุงยังชีพ 3 ชุมชน บรรเทาผลกระทบโควิด-19
MAJOR ผนึก “เมเจอร์ แคร์ – พันธมิตร” มอบถุงยังชีพ 3 ชุมชน ช่วยเหลือชาวบ้านรับผลกระทบการแพร่ระบาดโควิด-19
MAJOR ผนึก “เมเจอร์ แคร์ – พันธมิตร” มอบถุงยังชีพ 3 ชุมชน ช่วยเหลือชาวบ้านรับผลกระทบการแพร่ระบาดโควิด-19
10 ม.ค. 2565

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ร่วมกับ มูลนิธิ เมเจอร์ แคร์ พร้อมด้วย บริษัท เกร๊ทเตอร์ฟาร์ม่า จำกัด, บริษัท ดาน่อน เซ็ปเป้ เบฟเวอเรจส์ จำกัด, บริษัท ไทยวา จำกัด (มหาชน) หรือ TWPC, บริษัท กรีนสปอต จำกัด, บริษัท ทิปโก้ฟูดส์ จำกัด (มหาชน) หรือ TIPCO และ บริษัท ทิปโก้ เอฟแอนด์บี จำกัด ผนึกกำลังขยายความช่วยเหลือให้ครอบคลุมต่อความต้องการของประชาชนในชุมชนพื้นที่ต่าง ๆ ทั่วกรุงเทพมหานคร ซึ่งหลายชุมชนยังได้รับผลกระทบความเดือดร้อนความยากลำบากและรอรับความช่วยเหลือ ซึ่งเป็นผลมาจากการแพร่ระบาดของโควิด-19 ที่ผ่านมา
โดยได้ร่วมกันส่งมอบกำลังใจและความห่วงใยให้กับชุมชน ด้วยการจัดถุงยังชีพบรรเทาความเดือดร้อนมอบให้กับ 3 ชุมชน คือ ชุมชนหลัง ว.ค.จันทรเกษม, ชุมชนวัดบางบัว และ ชุมชนพหลโยธิน 46 ได้ส่งมอบ ป๊อปคอร์น ทู โก, อาหารพร้อมรับประทานจากแมคโดนัลด์, หน้ากากอนามัย, เจลล้างมือกลิ่นชาเขียว จาก บริษัท เกร๊ทเตอร์ฟาร์ม่า จำกัด, น้ำดื่มผสมวิตามิน B’lue C 200% และ วิตามินเยลลี่ ผลิตภัณฑ์จาก บริษัท ดาน่อน เซ็ปเป้ เบฟเวอเรจส์ จำกัด, วุ้นเส้นตรากิเลนคู่ จาก บริษัท ไทยวา จำกัด (มหาชน), ไวตามิ้ลค์ จาก บริษัท กรีนสปอต จำกัด, น้ำผลไม้ทิปโก้ , น้ำแร่ ออร่า จาก บริษัท ทิปโก้ฟูดส์ จำกัด (มหาชน) และบริษัท ทิปโก้ เอฟแอนด์บี จำกัด
นายนรุตม์ เจียรสนอง รองประธานเจ้าหน้าที่บริหารฝ่ายการตลาด บริษัท เมเจอร์ ซีนีเพล็กซ์ กรุ้ป จำกัด (มหาชน) เปิดเผยว่า ในช่วงที่ผ่านมาหากมองย้อนกลับไปชุมชนได้รับผลกระทบจากสถานการณ์การระบาดของโควิด-19 เป็นอย่างมาก ถึงแม้ในช่วงนี้สถานการณ์การระบาดของโควิด-19 จะบรรเทาลงแต่ทาง เมเจอร์ ซีนีเพล็กซ์ กรุ้ป ยังคงเดินหน้าช่วยเหลือชุมชนอย่างต่อเนื่อง รวมทั้งได้พันธมิตรในหลาย ๆ องค์กรมาร่วมในการส่งมอบถุงยังชีพในครั้งนี้ด้วย จนเกิดเป็นพลังแห่งความร่วมมือของทุกภาคส่วน และพร้อมจะขยายความช่วยเหลือไปยังพื้นที่ชุมชนอื่น ๆ ต่อไป โดยทางมูลนิธิ เมเจอร์ แคร์ จะประสานงานและขับเคลื่อนการส่งมอบความช่วยเหลือให้กับชุมชนที่ได้รับความเดือดร้อนทำให้เกิดการแบ่งปันสู่สังคมแห่งการให้อย่างยั่งยืนต่อไป